Patrick McGuinness

Mae Patrick McGuinness FRSL FLSW yn academydd, yn feirniad, yn nofelydd ac yn fardd Cymreig a aned yn Nhiwnisia ac a fagwyd yng Ngwlad Belg. Mae'n Athro prifysgol yn yr adran Ffrangeg a Llenyddiaeth Gymharol ym Mhrifysgol Rhydychen, lle mae'n Gymrawd a Thiwtor yng Ngholeg y Santes Anne. Mae'n briod i'r llenor Angharad Preis, yn byw yng Nghaernarfon ac mae ganddyn nhw ddau o blant. Yn 2011, etholwyd McGuinness yn Gymrawd Cymdeithas Ddysgedig Cymru. Yn Nhachwedd 2023 ennilodd Prix du rayonnement des lettres belges ac yn 2025 enillodd Wobr Scott Moncrieff gyda Stephen Romer am eu cyfieithiad o The Day's Ration gan Gilles Ortlieb.